Simalin ya iku génre sastra tutur Minangkabo sing ana ing Nagari Tarantang, Kacamatan Harau, Sumatra Kulon. Génre iki wujud maca apalan utawa pangajian (résitasi) "Kaba Malin Deman" nganggo iringan thuthukan kothak korèk kaya ing pagelaran Sijobang. Sapa baé olèh mélu nglagokaké Simalin angger bisa maca tulisan Arab-Melayu. Simalin ditindakaké ing pawiwahan, sunatan, utawa liyané, minangka hiburan. Ana pirang-pirang tembang ing Simalin, kaya ta "Lagu Basamo", "Urang Marontak Maambiak Rumbai", "Mudiak Adia", "Adia Putiah", lan "Sungai Tolang". Wit, kira-kira, taun 1985, Simalin ora tau digelar manèh.